Abudž

**Abudž** ( [əˈbuːdʒə],  [à.bú.d͡ʒá]) om Nigerijan pälidn da seičemenz' surtte lidn. Se om valdkundan opendusen keskuz, Federaližen pälidnan territorijan administrativine keskuz mugažo.

## Istorii
Abudž-eländpunktan aluz om pandud Zaria-valdkundan Abu Dža-ohjandajal vl 1828, no udesnimitihe sidä *[[Suledž]]aks* () vl 1976, anttihe nimed udele pälidnale suvižel mägiplatol. Nügüdläine Abudž-lidn om valitud i saudud Nigerijan udeks pälidnaks 1980-nziš vozišpäi. Sirtihe oficiališt pälidnad Lagosaspäi vn 1991 12. päiväl tal'vkud sauvondplanan koumen pordhan oletusen jäl'ghe, kaik oli ühesa pordhad planas vhesai 2020.

Sauvond, sömtegimišt i holitšiden sfer oma šingotadud lidnas.

## Geografijan andmused

Lidn sijadase Džos-mägitazangištol, valdkundan keskuzpalas i neitraližes sijas etnižikš, 360 m ü.m.t. keskmäižel korktusel. Matkad Lagos-meriporthasai om 500 km suvipäivlaskmha.

Klimat om tropižen savannan kaks'sezonine. Voden keskmäine lämuz om +27,3 C°, kuidme +25,2..+30,7 C°, om räk vodes läbi. Ekstremumad oma +8,9 C° (tal'vku) i +42,0 C° (uhoku, keväz'ku). Paneb sadegid 1421 mm vodes, enamba kezakus-sügüz'kus (194..309 mm kus), kuiv sezon oleskeleb kül'mkus-keväz'kus (40 mm pordos). Kun keskmäine relätivine nepsuz vajehtase 81..88 % röunoiš semendkus-redukus, 44..56 % tal'vkus-keväz'kus.

## Tobmuz
Lidn jagase videks fazaks (Phase I..V), ned alajagasoiš rajonikš. Ezmaine faz kogoneb seičemes rajonaspäi, federaližed organad (Asokoro-rajon) i keskuzline azjaline rajon oma siš. Kahtenz' faz mülütab 15 nimitadud rajonad, koumanz' — ühesa. Järed tegimišton zon radab nelländen fazan Idu-rajonas. Lidnan lendimport i Abudžan universitet sijadasoiš videndes fazas kaks'kümne kilometrad päivlaskmha-suvipäivlaskmha ezmäižes fazaspäi.

## Eläjad
Vl 2006 lidnan eläjiden lugu oli 776 298 ristitud 713 km² pindal. Kaik kuz' millionad ristituid elädas lidnan aglomeracijas ümbrištonke vn 2016 andmusiden mödhe, se om kahtenz' surtte valdkundas Lagosan jäl'ghe. Kaikiš suremb lidnan ristitišt om nügüd'.

Kaik seičeme universitetad oma saudud i ratas lidnas.

## Transport

Taksid i metropoliten oma kundaližeks transportaks. Vn 2018 heinkuspäi kebn metro radab lidnas (kaks' jonod 12 stancijanke, 44 km raudted).

Abudžan rahvahidenkeskeine civiline lendimport valdkundan ezmäižen Nnamdi Azikive-prezidentan nimed (*ABV / DNAA*, 5,5 mln passažiroid vl 2019) sijadase kaks'kümnes kilometras päivlaskmha lidnaspäi. Tehtas reisid Päivlaskmaižen Afrikan i Nigerijan lidnoihe tobjimalaz, mugažo nenihe lidnoihe: London, Pariž, Stambul, Dubai, Kair, Addis-Abeb.

## Galerei

Federal capital territory (Abuja).jpg|Federaline pälidnan territorii (2023)
Catedral Nacional em Abuja, Nigéria.jpg|Nacionaline päjumalanpert' (hristanuskondan keskuz), vn 2008 nägu
AbujaMosque.JPG|Abudžan nacionaline mečet', vn 2007 nägu
Central business district abuja.jpg|Azjaline rajon i Voz'tuhan čuhunduz lidnan keskuzrajonas vl 2018
Twin Building of Trade Center Building Abuja FCT.jpg|*Trade Center Building Abuja* vl 2022 (molembad pertid)
UniAbuja Photowalk senate.jpg|Abudžan universitetan senat (2021)
Abuja - Nnamdi Azikiwe International (ABV - DNAA) AN0845038.jpg|Rahvahidenkeskeine lendimport Nnamdi Azikiven nimed vl 2005
Idu Station Platform.jpg|*Idu*-stancijan platform vl 2019


## Homaičendad


## Irdkosketused
* Lidnan informacine sait (''abujacity.com'').